b'\n_START_ARTICLE_\nJoensuun tytt\xc3\xb6lyseo\n_START_PARAGRAPH_\nJoensuun tytt\xc3\xb6lyseo toimi oppikouluna Joensuussa 1865-1974. _NEWLINE_Koulu on toiminut monella nimell\xc3\xa4. Vuonna 1865 perustettiin Privata Frutimmerskola, jonka opetuskieli oli ruotsi. Vuonna 1881 aloitti Joensuun yksityinen suomenkielinen koulu, ja opetuskieli vaihtui suomeksi. Vuonna 1899 koulu muuttui viisiluokkaiseksi valtion kouluksi nimell\xc3\xa4 Joensuun suomalainen tytt\xc3\xb6koulu._NEWLINE_1911 valmistui uusi koulurakennus (my\xc3\xb6hemmin Joensuun p\xc3\xa4\xc3\xa4kirjasto ja konservatorio). 1920 koulusta tuli kuusiluokkainen. 1947 koulu otti nimen Joensuun tytt\xc3\xb6lyseo, kun se oli yliopistoon johtava koulu. 1956 valmistui koulurakennus Koulukadulle (nykyinen Joensuun lyseon lukio). _NEWLINE_Oppilasm\xc3\xa4\xc3\xa4r\xc3\xa4 oli korkeimmillaan lukuvuonna 1960-61, jolloin oppilaita oli 1042 ja luokkia 30. Koulu oli yhdeks\xc3\xa4nluokkainen; keskikoulua k\xc3\xa4ytiin kuusi luokkaa._NEWLINE_Vuonna 1974 toteutuneen peruskoulu-uudistuksen my\xc3\xb6t\xc3\xa4 koulu lakkautettiin. Tytt\xc3\xb6lyseon  ja poikalyseon keskikoulusta tuli Joensuun keskustan yl\xc3\xa4aste ja lukiosta Joensuun keskustan lukio. Lukio jatkoi tytt\xc3\xb6lyseon, yl\xc3\xa4aste lyseon rakennuksessa.'